stanford-oval/wikipedia huggingface dataset:
TVkaista
Yhteensopivat laitteet ja käyttöjärjestelmät

TVkaista toimi tietokoneella, jossa oli Windows-, Mac OS- tai Linux-käyttöjärjestelmä. TVkaistaa saattoi käyttää myös Android-älypuhelimilla, iPhone-älypuhelimella, iPod Touch -mediasoittimella, PlayStation 3- ja PlayStation Portable -pelikonsoleilla, Boxee-mediatoistinohjelmistolla  sekä S60- ja Windows Mobile -matkapuhelimilla, joihin oli asennettu Skyfire-selain. Etukäteen ladattuja videoita saattoi katsella myös S60-ohjelmistoalustalla varustetuilla matkapuhelimilla sekä iPod-mediasoittimilla. TVkaistan käyttäjät olivat lisäksi kehittäneet ohjelmistolaajennuksia XBMC Media Centerille  sekä Popcorn Hour -mediasoittimelle.
TVkaista-digiboksi

Erillisen olohuoneeseen tarkoitetun TVkaista-digiboksin ilmoitettiin tulleen myyntiin 30. syyskuuta 2008. Sillä olisi voinut käyttää TVkaistaa Internetin välityksellä ja katsella lähetyksiä myös reaaliaikaisesti. Laitteen kerrottiin olevan aluksi saatavilla vain maanpäälliseen lähetysverkkoon. Sen sanottiin tukevan teräväpiirtolähetyksiä ja Conax-salattuja maksukanavia.
Kanavavalikoima suomenkielisessä TVkaistassa

TVkaistan käyttäjä saattoi valita tallennettavat kanavat 15:n Suomessa näkyvän maksuttoman televisiokanavan joukosta, halutessaan kaikkikin:
| 0 | 1 | 2 |
| --- | --- | --- |
|  Yle TV1  Yle TV2  Yle Teema  Yle Fem  MTV3  |  Nelonen  Jim  Sub  Liv  TV5  |  Fox  Kutonen  AVA  Hero  Frii  |
TVkaista Sverige

TVkaista Sverige julkaistiin 11. marraskuuta 2008 ja lopetettiin vuonna 2009. Sillä pystyi tallentamaan enintään viittä Ruotsissa näkyvää maksutonta TV-kanavaa. Muuten se toimi samoin kuin suomenkielinen TVkaista. Hintoihin sisältyivät sisällön omistajille tilitettävät maksut, jotka välitettiin Kopioston kautta.
TVkaista Sverigen kanavavalikoimaan kuuluivat SVT1, SVT2, TV3, TV4 sekä Barnkanalen ja Kunskapskanalen, jotka jakoivat yhteisen kanavan.
Oikeuskäsittely

Kun TVkaistan testiversio vuoti julkisuuteen syksyllä 2006, sekä Yleisradio että tekijänoikeusjärjestöt kyseenalaistivat nopeasti palvelun laillisuuden. Pian tuon jälkeen TVkaistan kokeiluversio vedettiin pois käytöstä.[lähde? ] Palvelun laillisuus asetettiin uudestaan kyseenalaiseksi helmikuussa 2008, kun Yleisradion lakiosaston päällikkö Katri Olmo väitti, että TVkaista rikkoo lakia tallentamalla ohjelmat käyttäjän puolesta.
Loppuvuodesta 2009 kävi ilmi, että TVkaistan toimintaa oli tutkittu kesästä 2009 alkaen tekijänoikeusrikomuksena. Kiista koski tulkintaa palvelun luonteesta sekä sisällön tallennuksessa ja jakelussa tarvittavista oikeuksista ja sopimuksista. Tapauksen esitutkinta valmistui keväällä 2011, ja asia siirtyi syyteharkintaan lokakuussa 2011.
TVkaista Oy:n toimitusjohtajasta annettiin etsintäkuulutus 2013. Häntä syytettiin muun muassa törkeästä petoksesta. Lokakuuhun 2014 mennessä toimitusjohtajaa ei ollut tavoitettu oikeudenkäyntiä varten.
30. syyskuuta 2015 Helsingin käräjäoikeus totesi TVkaistan laittomaksi palveluksi ja tuomitsi yrityksen entisen toimitusjohtajan 11 kuukauden ehdolliseen vankeuteen tekijänoikeusrikoksesta ja kavalluksesta. Yrityksen entinen tekninen johtaja sai tekijänoikeusrikoksesta ja teollisuusrikoksesta seitsemän kuukauden ehdolliseen vankeusrangaistukseen. Lisäksi he joutuvat korvaamaan asianomistajille yhteensä 280 000 euroa ja 107 000 euron oikeudenkäyntikulut. Helsingin hovioikeus piti tuomion pitkälti samana, mutta katsoi, että televisioyhtiöillä oli muiden hyvitysten lisäksi oikeus myös yhteensä noin 130 000 euron erilliseen hyvitykseen televisiolähetysten signaalin luvattomasta käytöstä.
Helmikuussa 2024 Länsi-Uudenmaan käräjäoikeus tuomitsi TVkaista-yhtiön entisen toimitusjohtajan Fredrik Husbergin kolmen vuoden ehdottomaan vankeusrangaistukseen törkeästä kirjanpitorikoksesta, törkeästä velallisen epärehellisyydestä ja törkeästä velallisen petoksesta. Lisäksi hänen on maksettava vahingonkorvauksia yli 460 000 euroa ohjelmien tekijöille, tuottajille tai laillisille välittäjille sekä muille asianomistajille, joille kuuluvia varoja Husberg oli ohjannut vielä konkurssin jälkeenkin hongkongilaiselle tilille, jonka väitti kuuluneen TVkaistan ostaneelle yritykselle mutta jota itse hallinnoi. Tuomio ei ole lainvoimainen, vaan siitä voi valittaa.
Temascal

Temascal
Temascal eli meksikolainen sauna oli muinaisten meksikolaisten sairaanhoidossa käyttämä kylpeytymistapa. Temascalista on useita mainintoja ensimmäisten Meksikoa käsittelevien kronikoitsijoiden kertomuksissa. Myös nykyaikaisen antropologian isäksi sanottu fransiskaani Bernardino de Sahagún kertoo temascalista teoksessaan Historia general de las cosas de Nueva España. Meksikosta 1700-luvulla karkotetuksi joutunut jesuiitta Javier Clavigero kuvailee teoksessaan temascalia hyvin yksityiskohtaisesti.
Kirjallisuutta

Historia, leyendas y mitos de Mexico: su expresión en el arte. Meksiko 1988.
Bernardino de Sahágun; Histora general de las cosas de México. Meksiko 1956.
Francisco López de Gómara; Historia de la conquista de México. Meksiko 1988.
Gerónimo de Mendieta; Historia eclesiastica indiana. Meksiko 1993.
Francisco Javier Clavijero; Historia antigua de Mexico. Meksiko 1988. Teoksessaan Clavijero (Clavigero)kuvailee temascalia erittäin yksityiskohtaisesti.
Sauna
| --- | --- |
Saunakylpy eri kulttuureissa:   Suomalainen sauna  Banja  Turkkilainen sauna  Hikimaja  Temascal  Laconicum  Sentō 
Kiuas:   Savusaunan kiuas  Aitokiuas  IKI-kiuas  Läpivirtauskiuas 
Saunominen:   Löyly  Vasta  Lauteet  Istuinalunen  Avantouinti 
Saunarakennus:   Historialliset saunatyypit  Savusauna  Rantasauna  Talosauna  Huoneistosauna  Kylpyhuonesauna  Metsäsauna  Autosauna 
Saunakulttuuri:   Yleinen sauna  Homosauna  Täisauna  Kelluva sauna  Saunomisen maailmanmestaruuskilpailut  Uunissa saunominen 
Suomalainen sauna
Sauna kansanperinteessä:   Juhannussauna  Joulusauna  Morsiussauna  Saunatonttu 
Sauna kulttuurissa ja taiteessa:   Suomen Saunaseura  Tamminiemen saunaseura  Sauna – puhtaasti suomalainen  Saunassa  Miesten vuoro
Temasek

Temasek oli varhainen kaupunki 1300-luvulla, paikalla jossa nykyisin on Singapore. Tarinan mukaan Srivijayan prinssi Sang Nila Utama saapui saarelle 1299, ja näki saarella suuren eläimen jota hän luuli leijonaksi. Hän nimesi saaren Singapuraksi. Sanskritin kielellä sana singa tarkoittaa leijonaa, ja sana pura kaupunkia.
Historia

Yleisen käsityksen mukaan Singapore oli vaatimaton muutaman sadan asukkaan kalastajakylä ennen brittien tuloa saarelle 1819. Nykyisin kuitenkin on arkeologisten kaivausten ja tieteellisten tutkimusten jälkeen saatu selville, että nykyisen Singaporen paikalla oli merkittävä satama 1300-luvulla. Temasek sijaitsi Singaporejoen suulla ja kaupungissa asui ehkä noin kymmenen tuhatta ihmistä. Kirjoitettua historiaa Temasekista on löydetty vain vähän, joten nykyäänkin tiedot muinaisesta Temasekista ovat rajalliset.
Temasekin loiston aika kesti vain 80 vuotta. Vuonna 1398 joko pohjoisesta tullut Ayutthayan kuningaskunta tai Jaavalta tulleet Majapahit valtasivat Temasekin. Temasekin viimeinen hallitsija Paramesvara pakeni valloittajia Malakaan ja perusti sinne Malakan sulttaanikunnan.
Kolmena seuraavana vuosisatana alue kuului Malakan ja Johoren sulttaanikuntaan, mutta kaupungilla ei ollut sulttaanikunnissa suurta merkitystä.
Kommentaari

Kommentaari tarkoittaa filologiassa kohta-kohdalta tai jopa sana-sanalta tehtyä tekstin selitystä, joka on liitetty joko suoraan tekstilaitoksen yhteyteen (alaviitteinä, rinnakkaistekstinä) tai julkaistu erillisenä. Kommentaattori tarkoittaa kommentaarien kirjoittajaa.
Kommentaari on selitys, kirjallisuudenlajina selitysteos. Selitysteos selittää ja analysoi tekstin tai kokonaisen teoksen. Kommentaarikirjallisuuden perinne alkaa antiikista, keskiajalla kommentaarit muodostivat keskeinen tieteellisen kirjallisuuden lajin. Kommentaarit ovat edelleen merkittävä kirjallisuuden laji oikeustieteessä sekä eksegetiikassa eli Raamatun selitysopissa.
Usein kommentaarin pääasiallisena tarkoituksena on selventää tekstin ja siinä käytetyn kielen merkityksiä myöhemmille lukijoille. Kommentaari voi hyödyntää erilaisia menetelmiä, kuten lähilukua, tekstikritiikkiä, syntaksin ja semantiikan analyysiä, retorista analyysiä tai kirjallisen tyylin analyysiä. Näin kommentaari pyrkii poistamaan kielellisiä esteitä tekstin ymmärtämisen tieltä tai ainakin tuomaan ongelmat esille.
Jos teksti on historiallinen tai tuotettu lukijoiden kannalta vieraassa kulttuurissa, kommentaari saattaa valaista myös sitä kulttuuritaustaa, jossa teksti on syntynyt. Esimerkkeinä ovat elämäkerralliset tiedot kirjoittajasta, historialliset tapahtumat, maantieteellinen asetelma, tavat ja lait, arkipäiväistä elämää koskevat yksityiskohdat, kulttuuriset sanonnat, uskonnolliset uskomukset, filosofiset näkemykset, kirjalliset viittaukset sekä viittaukset saman teoksen muihin kohtiin, saman kirjailijan muihin teoksiin tai kirjailijan käyttämiin lähteisiin.
Monet klassisen antiikin ajalta tai keskiajalta (skolia) peräisin olevat kommentaarit ovat merkittäviä lähteitä muuten kadonneisiin teoksiin, koska ne sisältävät joko viittauksia tällaisiin teksteihin tai jopa katkelmia niistä. Renessanssihumanismin aikana kommentaarien kirjoittaminen lisääntyi edelleen, kun antiikin ajan tekstejä pyrittiin ennallistamaan.
Nykyään kommentaari eroaa opiskelijoille ja tavallisille lukijoille tarkoitetuista selityksin varustetuista teoksista siinä, että se pyrkii käsittelemään laajemmin sellaisia kysymyksiä, jotka ovat usein mielenkiintoisia lähinnä tutkijoiden kannalta.
Käännös suomeksi
Troy Murray

| Troy Murray> Henkilötiedot |
| --- | --- |
Koko nimi:  Troy Norman Murray
Syntynyt: 31. heinäkuuta 1962 (ikä 62) Calgary, Alberta, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  185 cm
Paino:  88 kg
Pelaajaura
Pääsarjaura:  1981–1996
NHL-varaus:  57. varaus, 1980 Chicago Blackhawks
Troy Norman Murray (s. 31. heinäkuuta 1962 Calgary, Alberta) on kanadalainen jääkiekkoilija, joka pelasi keskushyökkääjänä. Hän pelasi urallaan yhteensä 915 NHL:n runkosarja-ottelua ja 113 pudotuspeliottelua.
Murray on Chicago Blackhawksin kolmannen kierroksen 57. varaus vuoden 1980 varaustilaisuudessa. Hän edusti NHL-urallaan Chicago Blackhawksia, Winnipeg Jetsiä, Ottawa Senatorsia, Pittsburgh Penguinsia ja Colorado Avalanchea. NHL-urallaan hän teki 915 ottelussa tehopisteet 230+354=584 ja keräsi 875 rangaistusminuuttia. Murray voitti NHL:n mestaruuden eli Stanley Cupin kaudella 1995–1996 Colorado Avalanchen joukkueessa. Hän voitti myös Frank J. Selke Trophyn eli NHL:n parhaan puolustavan hyökkääjän palkinnon kaudella 1985–1986 pelatessaan Chicago Blackhawksin kapteenina. Murray toimi urallaan myös Winnipeg Jetsin kapteenina kausina 1991–1992 ja 1992–1993 sekä Ottawa Senatorsin varakapteenina kaudella 1994–1995.
Murray edusti Kanadaa maailmanmestaruuskilpailuissa 1987, joissa hän pelasi kymmenen ottelua tehopistein 2+2=4 keräten 14 rangaistusminuuttia. Pistepörssissä hän sijoittui sijalle 66. Murray kuului Kanadan joukkueeseen myös nuorten MM-kilpailuissa 1982, joissa Kanada voitti kultaa.
Jalkapallon B-sarjan kausi 1931

| Suomen sarjan kausi 1931 B-sarja |
| --- | --- |
Mestari:  Åbo IFK
Toinen sija:  Helsingin Toverit
Ylempi sarjataso:  A-sarja
  ← 1930 :  1932 → 
Jalkapallon Suomen sarjan toiseksi korkein sarjataso kaudella 1931 oli nimeltään B-sarja. Sarjaan kelpuutettiin edellisvuoden A-sarjasta pudonneet ÅIFK ja Stjärnan ja kussakin SPL:n 8 piirissä pelattiin alueelliset karsinnat. Joukkueista karsittiin cupkilpailulla osallistujat loppusarjaan, joka pelattiin yksinkertaisena sarjana, sen 2 parasta nousivat 1932 A-sarjaan.
B-sarja, alueelliset karsinnat

Savon piiri
| Joukkue | O | V | T | H | Maalit | Pist>  |
| --- | --- | --- | --- | --- | --- | --- |
| Kuopion Palloseura | 4 | 4 | 0 | 0 | 23-3 | 8 |
| Mikkelin Palloilijat | 4 | 1 | 2 | 1 | 6-5 | 4 |
| Savonlinnan Pallokerho | 4 | 1 | 2 | 1 | 7-9 | 4 |
| Warkauden Urheilijat | 4 | 0 | 2 | 2 | 4-12 | 2 |
| Kajaanin Palloilijat | 4 | 0 | 2 | 2 | 2-13 | 2 |
Helsinki
Helsingin Toverit
Turku
Hangö IK
Viipuri
Viipurin Reipas
Vaasa
Vasa IFK
Kymenlaakso
Kotkan Palloseura
Häme-Satakunta
Tampereen Palloilijat
Karjala
Sortavalan Palloseura
B-sarja, karsinnat loppusarjaan > 1.karsintakierros

| Joukkue #1 | Tulos | Joukkue #2 |
| --- | --- | --- |
| Kuopion Palloseura | 3–0 | Kotkan Palloseura |
| Viipurin Reipas | wo | Sortavalan Palloseura |
B-sarja, karsinnat loppusarjaan > 2.karsintakierros

| Joukkue #1 | Tulos | Joukkue #2 |
| --- | --- | --- |
| Vasa IFK | 13–2 | Tampereen Palloilijat |
| Helsingin Toverit | 5–3 | Kuopion Palloseura |
| Viipurin Reipas | 4–0 | Helsingin Stjärnan |
| Åbo IFK | 4–1 | Hangö IK |
B-sarja, karsinnat loppusarjaan > B-sarjan loppusarja

| Joukkue | O | V | T | H | Maalit | Pist>  | ÅIFK | HT | Reip | VIFK |
| --- | --- | --- | --- | --- | --- | --- | --- | --- | --- | --- |
| Åbo IFK | 3 | 3 | 0 | 0 | 10-2 | 6 |  | 6-0 | 1-0 | 3-2 |
| Helsingin Toverit | 3 | 2 | 0 | 1 | 8-7 | 4 |  |  | 4-0 | 4-1 |
| Viipurin Reipas | 3 | 1 | 0 | 2 | 3-6 | 2 |  |  |  | 3-1 |
| Vasa IFK | 3 | 0 | 0 | 3 | 4-10 | 0 |  |  |  |  |
Tuomas Pakkanen

| Tuomas Pakkanen |
| --- | --- |
 Tuomas Pakkanen, 2020
Henkilötiedot
Syntynyt: 29. lokakuuta 1968 (ikä 55)
Kansalaisuus:   Suomi
Raviohjastaja
Kotirata:  Kuopio
Voittosumma:  5 228 744 €
Starttien määrä:  17 359
Voittoja:  1 711
1000. voitto:  2014
Tilastot päivitetty:  13.8.2023
Tuomas Pakkanen (s. 29. lokakuuta 1968) on suomalainen raviohjastaja ja -valmentaja, jonka valmennustalli on Siilinjärven Pöljän kylällä.
Pakkanen ohjasti tuhannennen voittonsa Tähti Kepulla 19. lokakuuta 2014 Äimärautiolla.
Tuomas Pakkasella on kaksi lasta, joista tytär Elina Pakkanen työskentelee hevosten parissa isänsä yrityksessä.
Krim Belkacem

Krim Belkacem
Krim Belkacem (tai Belkacem Krim, 14. syyskuuta 1922 Aït Yahia Moussa, Ranskan Algeria – 18. lokakuuta 1970) oli algerialainen sotilas ja poliitikko. Hän oli merkittävässä roolissa Algerian kansallisen vapautusrintaman valtuuskunnan johtajana Algerian itsenäistymisneuvotteluissa 1961.
Krim taisteli jo nuorena toisessa maailmansodassa tarkka-ampujana. Vuonna 1947 hän alkoi organisoida kapinaliikettä, josta sai useaan kertaan kuolemantuomion. Hän siirtyi Tunisiaan 1957 ja valittiin seuraavana vuonna väliaikaishallituksen varapääministeriksi ja 1960 ulkoasiainministeriksi asemapaikkanaan Kairo Egyptissä.
Krim oli ainoa Club de neuf -nimellä tunnetuista yhdeksästä Algerian kapinallisesta, jonka onnistui säilyttää vapautensa. Hän oli kansallisen vapautusrintaman (FNL) valtuuskunnan johtaja Evianin rauhanneuvotteluissa 1961, mutta ei menestynyt yhtä hyvin taistelussa sisäpoliittisesta vallasta Algerian itsenäistymisen jälkeen.
Kun Houari Boumédiènne kaappasi vallan 1965, Krimiä syytettiin häntä kohtaan tehdystä murhayrityksestä. Hänet tuomittiin poissaolevana kuolemaan ja löydettiin murhattuna 1970 hotellihuoneesta Saksan Frankfurtissa. 1980-luvulla hänen maineensa palautettiin hautaamalla hänet El Alian hautausmaan marttyyrien aukiolle. Yksi maan lentokentistä on nimetty hänen mukaansa.
Käännös suomeksi
Koblenzin päärautatieasema

Koblenzin päärautatieasemaa.
Koblenzin päärautatieasema (saks. Koblenz Hauptbahnhof, lyh. Koblenz Hbf) on päärautatieasema Koblenzin kaupungissa, Saksan Rheinland-Pfalzin osavaltiossa. Se on yksi rautatieliikenteen solmukohdista Rein–Mosel–Lahn-alueella. Asema avattiin 1. toukokuuta vuonna 1902 ja sen on suunnitellut rautatieasemiin erikoistunut arkkitehti Fritz Klingholz. Matkustajia seitsemän raidetta omaavalla asemalla on päivittäin noin 40 000.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa Koblenzin päärautatieasemasta Bahnhof.de-sivustolla (Arkistoitu – Internet Archive)
Panorama Koblenzin päärautatieasema
Tuomas Palaiologos

| Tuomas Palaiologos |
| --- | --- |
 Tuomas Palaiologos (yksityiskohtia Pintoriccion freskosta, n. 1471)
Morean despootti
Valtakausi:  1449–1460
Edeltäjä:  Konstantinos XI Palaiologos
Bysantin keisari (nimellinen)
Valtakausi:  1460–1465
Edeltäjä:  Konstantinos XI Palaiologos
Seuraaja:  Andreas Palaiologos

Syntynyt:  1409 Konstantinopoli
Kuollut:  12. toukokuuta 1465 Rooma
Puoliso:  Katariina Zaccaria
Lapset:  Helena Palaiologina  Zoe Palaiologina Andreas Palaiologos Manuel Palaiologos
Suku:  Palaiologos
Isä:  Manuel II Palaiologos
Äiti:  Helena Dragaš
Nimikirjoitus:  
Tuomas Palaiologos (1409–1465) oli Bysantin keisari Manuel II Palaiologoksen nuorin poika. Hän oli Morean despootti  vuodesta 1449 aina siihen asti kun turkkilaiset valtasivat Morean vuonna 1460. Morean menetyksen jälkeen hän eli Italiassa, missä hänet tunnustettiin yleisesti Bysantin keisariksi.
Hänen veljiänsä olivat keisarit Johannes VIII ja Konstantinos XI, Morean despootit Theodoros II ja Demetrios, ja Tessalonikin despootti Andronikos.
Kun Konstantinos XI:stä tuli keisari, hän antoi veljelleen Tuomakselle Morean despotaatin hallittavakseen. Pari vuotta myöhemmin Demetrios lähetettiin myös Kreikkaan ja veljekset saivat hallita Moreaa yhdessä. Sen jälkeen kun Mehmed II:n joukot valtasivat Konstantinopolin, hän päätti että veljekset saisivat jatkossakin hallita yhdessä. Tuomas päättikin nyt etsiä tukea lännestä. Hän menin naimisiin erään genovalaiseen aatelissukuun kuuluvan naisen kanssa. Mutta pian veljien välille syttyi sisällissota, jonka Tuomas voitti. Demetrios pakeni Mehmedin luokse ja pyysi tätä avukseen. Turkkilaisten hyökätessä Moreaan Tuomas pakeni perheineen Italiaan vuonna 1460. Morean väestön hän jätti oman onnensa nojaan. Viimeisin taistelu turkkilaisia vastaan käytiin Salmenikonin kaupungista, jossa keisariperheelle kaukaista sukua oleva Graitzas Palaiologos piti pintansa yli kuukauden ajan.
Morean menetyksen jälkeen Tuomas asui Roomassa, jossa hänet tunnustettiin Bysantin keisariksi. Kun Tuomas kuoli vuonna 1465. hänen poikansa Andreas Palaiologos peri Bysantin keisarin arvonimen. Hän myi kuitenkin arvonimensä Ranskan kuninkaalle Kaarle VIII:lle. Andreas kuoli vuonna 1503 ilman perillisiä.
Vuonna 1472 paavi järjesti, että Tuomaksen katolinen tytär Zoe Palaiologina (Sofia) meni naimisiin Venäjän Iivana III:n kanssa.
Jalkapallon B-sarjan kausi 1930

| Suomen sarjan kausi 1930 B-sarja |
| --- | --- |
Joukkueiden määrä:  ?
Mestari:  Viipurin Sudet
Toinen sija:  HJK
Nousseet joukkueet:  Sudet ja HJK
Ylempi sarjataso:  A-sarja
  ← 1929 :  1931 → 
Jalkapallon Suomen mestaruudesta alettiin pelata sarjamuotoisesti vuonna 1930. Sarja oli nimeltään Suomen sarja, ja se jakautui A-sarjaan, joka muodosti maan korkeimman sarjatason, ja B-sarjaan, joka oli toiseksi korkein sarjataso. B-sarjaan osallistui sen ensimmäisenä pelivuotena joukkueita SPL:n kustakin piiristä. (26.1.1930 SPL:n vuosikokouksen päätöksen mukaan ). Karjalan piiri, joka perustettiin 18.5.1930 ei kuitenkaan saanut vielä tälle kaudelle edustajaansa sarjaan. B-Sarjaa pelattiin sekä karsintajärjestelmällä (vastaa nyk. cupia) että sarjamuotoisesti.
B-sarja, alueelliset karsinnat

Helsinki
HJK
Turku
EIF
Häme-Satakunta
TaPa
Vaasa
VIFK
Savo
KuPS (Savon piirissä pelattiin karsintajärjestelmällä, 9 joukkuetta ilmoittautui : 2 Kuopiosta, 2 Varkaudesta, 2 Jyväskylästä, 1 Mikkelistä, 1 Iisalmesta ja 1 Kajaanista.)
Kymenlaakso
KoPS (Kymissä pelattiin sarjana, 4:stä osallistuneesta yksi luopui kesken   )
Viipuri
Sudet
B-sarja > 1. kierros

| Joukkue #1 | Tulos | Joukkue #2 |
| --- | --- | --- |
| Helsingin Jalkapalloklubi | 4–1 | Ekenäs IF |
| Tampereen Palloilijat | 0–0 | Vasa IFK |
| Tampereen Palloilijat | 4–2 | Vasa IFK |
| Kuopion Palloseura | 8–1 | Kotkan Palloseura |
Viipurin Sudet selvisi suoraan välieriin.
[lähde? ]
B-sarja > Välierät

| Joukkue #1 | Tulos | Joukkue #2 |
| --- | --- | --- |
| Helsingin Jalkapalloklubi | 4–0 | Tampereen Palloilijat |
| Kuopion Palloseura | 1–3 | Viipurin Sudet |
B-sarja > Loppuottelu

| Joukkue #1 | Tulos | Joukkue #2 |
| --- | --- | --- |
| Viipurin Sudet | 4–2 | Helsingin Jalkapalloklubi |
Molemmat loppuottelijat nousivat A-sarjaan kaudeksi 1931.
Itä-Suomen hovioikeus

| Itä-Suomen hovioikeus Östra Finlands hovrätt |
| --- | --- |

 Viipurin hovioikeuden talo Viipurissa.
Perustettu:  1839
Edeltävät virastot:  Viipurin hovioikeus (1839–1945)
Tehtävä:  Tuomioistuin
Ministeriö:  Oikeusministeriö
Päätoimi­paikka:  Minna Canthin katu 64 A Kuopio
Valtio:  Suomi
Presidentti:  Antti Savela
Alaisvirastot:   Etelä-Karjalan käräjäoikeus  Etelä-Savon käräjäoikeus  Kymenlaakson käräjäoikeus  Pohjois-Karjalan käräjäoikeus  Pohjois-Savon käräjäoikeus  Päijät-Hämeen käräjäoikeus 
Aiheesta muualla
Sivusto
Itä-Suomen hovioikeus (ruots. Östra Finlands hovrätt) on Suomen hovioikeuksista kolmanneksi vanhin. Se aloitti toimintansa Viipurissa Viipurin hovioikeuden (ruots. Viborgs hovrätt) nimellä vuonna 1839. Toimittuaan sata vuotta Viipurissa hovioikeus siirtyi talvisodan myötä Heinolan kautta Kuopioon vuonna 1940. Hovioikeuden nimi muutettiin 2.3.1945 Itä-Suomen hovioikeudeksi. Se on Suomen ainoa hovioikeus, jonka nimessä esiintyy alueen nimi.
Hovioikeuden toimintaa johtaa presidentti. Antti Savela aloitti Itä-Suomen hovioikeuden presidenttinä 1.12.2020. Ennen Savelaa virkaa hoiti Pertti Nieminen. Nieminen työskenteli Itä-Suomen hovioikeuden presidenttinä vuosina 2014–2020. Häntä ennen 1. huhtikuuta 2012 alkaen määräaikaisena presidenttinä toimi Olavi Snellman, joka toimi nimitettäessä hovioikeudenlaamannina. Määräaikaisuuden syynä olivat muutokset hovioikeuksien toiminnassa. Kouvolan hovioikeus yhdistettiin Itä-Suomen hovioikeuteen 1. huhtikuuta 2014. Kouvolaan jäi Itä-Suomen hovioikeuden pysyvä istuntopaikka.
Itä-Suomen hovioikeudessa on presidentin lisäksi tuomareina yksi hovioikeudenlaamanni ja 28 hovioikeudenneuvosta, kaksi asessoria ja 12 hovioikeuden esittelijää. Lisäksi hovioikeudessa on kansliapäällikkö,  hallintosihteeri, talous- ja henkilöstösihteeri, kirjaaja, apulaiskirjaaja, informaatikko, kolme notaaria, 12 lainkäyttösihteeriä ja virastomestari. Vakinaisten virkojen määrä on 64.
Annettuja ratkaisuja oli 1 187 vuonna 2020.
Historiaa

Viipurin hovioikeuden perustaminen liittyy niin sanottuun Strömbergin juttuun. Nimismies F. A. Strömberg oli kasakoiden avulla häätänyt niskuroivia talonpoikia sillä seurauksella, että Antti Repo -niminen talonpoika kuoli kasakoiden keihästämänä. Strömberg joutui syytteeseen, jota kenraalikuvernööri, ruhtinas Alexander Mensikov ei voinut hyväksyä. Turun hovioikeus tuomitsi Strömbergin mestattavaksi osallisuudesta tappoon. Kenraalikuvernööri saattoi asian keisarin ratkaistavaksi, joka vapautti päätöksellään 3. tammikuuta 1839 Strömbergin kaikesta vastuusta. Samana päivänä keisari antoi julistuksen uuden hovioikeuden perustamisesta Viipuriin. Uuden hovioikeuden ensimmäinen presidentti oli kreivi Carl Gustaf Mannerheim vuosina 1839–1854.
Viipurin hovioikeus ei kuitenkaan ollut keisareiden määräysvallassa. Vuonna 1902 Viipurin hovioikeus kieltäytyi noudattamasta perustuslain vastaisesti annettua asevelvollisuuslakia, minkä johdosta kolme hovioikeuden jäsentä erotettiin, ja muut saivat nuhteet. Vuonna 1903 hovioikeus jätti noudattamatta keisarillisen määräyksen virkasyyteasioissa, ja jälleen useita hovioikeuden jäseniä ja esittelijöitä erotettiin. Nikolai II:n marraskuun manifestin myötä erotetut saattoivat palata virkoihinsa.
Vuonna 1912 syntyi uusi konflikti, kun Venäjän duuma oli päättänyt, että Suomessakin tehdyt virkarikokset käsitellään Pietarin piirioikeudessa eikä Suomessa maan omien lakien mukaan. Viipurin hovioikeus sovelsi kuitenkin Suomen lakia, ja seurauksena oli erottamisia ja vankeusrangaistuksia. Hovioikeuden jäsenet presidenttiä lukuun ottamatta vangittiin 23. syyskuuta 1913 ja passitettiin Pietariin Krestnyn vankilaan kärsimään rangaistuksiaan yhdenvertaisuuslain vastustamisesta. Heidät vapautettiin vankilasta 24. toukokuuta 1914. Vuonna 1917 helmikuun vallankumouksen jälkeen erotetut saattoivat palata virkoihinsa, joista tilalle nimitetyt erosivat tehdäkseen tilaa palaajille.
Itä-Suomen hovioikeuden jäseninä ovat toimineet muun muassa Toimi Tulikoura, Harras Kyttä, Väinö Voipio, Juuso Häikiö, Heimo Lampi, Gustaf Möller ja Lauri Lehtimaja.